Bloem-man kritiek ná pitbull-aanvalArgieffoto ter illustrasie Paramedici is Maandagmiddag omstreeks 13:00 na ŉ toneel in Bloemfontein ontbied waar ŉ persoon deur honde gebyt is. “ŉ 35-jarige man is deur twee pitbullterriërs aangeval by ŉ perseel in Waverleyweg,” het Chris Botha, woordvoerder van Netcare 911, gesê. “Hy was in ŉ kritieke toestand toe paramedici by die toneel opgedaag het.” Volgens Botha het die man erge gesigbeserings opgedoen en albei sy ore is afgeskeur. Hy het ook erge trauma aan sy linkerbeen en arm opgedoen. “Paramedici het onverpoosd op die toneel gewerk om die man te stabiliseer voor hy na ŉ gespesialiseerde hospitaal geneem is vir verdere behandeling,” het hy bygevoeg. Owerhede stel ondersoek in.